English: Diolch for those questions. You're quite right; Welsh food and drink is seen as being of the highest quality, and also you referred to farming, and clearly our animal health standards and our environmental standards are very high. One of my concerns when we left the European Union was that it could be seen that we would take a reduction in those standards, but we've made it very clear it's very important to do that. And obviously, we recognise that, if we are going to sell our food to the world, we need to maintain those standards. There are challenges. Clearly, COVID has presented a massive challenge to the food and drink industry, and leaving the European Union has, and that's why it was so important to work on the exports. And as you say, there is a great deal of uncertainty, and one of the reasons that I announced that I would be keeping the basic payment scheme for two years was to give some certainty to our farmers. It is clearly a matter of great concern that the UK Government are going back on their word around that we would not lose a penny less if we left the European Union, and those discussions are ongoing. But, as I say, I have committed to the BPS. You referred to seafood, and seafood was well represented at BlasCymru. We have a seafood cluster. I mentioned about the cluster work that's undertaken in the food and drink sector, and we do have a seafood cluster. They showcase their seafood at BlasCymru. We had freshwater fish, we had sea fish, we had shellfish - really iconic produce from our Welsh coastal and inland waters. You referred to the lack of a strategy, and I think it's important - . Strategies can sit on shelves sometimes; what's really important is to be out there selling our seafood, and again we've had some real issues since we left the European Union, which you'll be aware of, that I'm trying to help the UK Government resolve, because we really did have a cliff edge with exporting our seafood. You mentioned the lack of processing facilities, and again I've worked very closely with the sector. We've given funding to dairy processing units. We had the processing plant that was closed in north-east Wales and we've worked to try and find buyers for that. We had milk going out to England to be processed, as you referred to. So, it's really important that if we can, we increase the processing facilities that we have in Wales. Somebody else has mentioned abattoir concerns to me. I haven't heard anything about those concerns, and I did ask officials to look into it, but at the moment, I think our abattoirs are able to process the meat here in Wales that they are asked to do. You referred to protected food names and the new UK GI schemes, and what consultation went on with the UK Government. This is something that, at the Department for Environment, Food and Rural Affairs inter-ministerial group meetings, the four agricultural Ministers have discussed, probably for about four years, so there's been a great deal of work. I mentioned that we had the first one in Wales; we had the Welsh Gower salt marsh lamb, and certainly, I went to the launch of that, and they believe that it will bring a great deal of business, being part of that UK GI scheme. And of course, once we left the European Union, we had to have our own UK scheme, and I'm really pleased that, as I say, we had the first one, I think we had the second one, and we have others in the pipeline, because the businesses tell me that because people know exactly where that meat is sourced from and how it has come about, that they place great value on that. I think Cywain should really be praised. It was great to see the rising stars there, the new products. I found it really hard to believe that we'd had 200 new Welsh food and drink products during the pandemic, at a time when it was really difficult to do the work that we quite often do with the sector, so it was great to see those new rising stars there. And I have to say that Menter a Busnes is the organisation that runs the project and they really support the development of that sort of growth-orientated businesses. We've got 950 businesses in that project, so you can see the importance of the work that Cywain do. I haven't had a specific discussion with the economy Minister about the young people's guarantee, but I have certainly discussed it from a skills point of view, because it's really important that we do have those skills that the food and drink sector require. I mentioned in my original statement today that one of the things I think we need to do is sell the food and drink sector in a much better way than we do. It's probably about four years since we had a couple of conferences that the Food and Drink Wales Industry Board organised, where we had a sort of pyramid, if you like, of all the skills, and perhaps there are skills that people wouldn't recognise as being required by the food and drink industry, but when you come down that pyramid, you can see that they're very much there. And as I said, it's the largest sector that we have in Wales. If you think about the whole of the sector, I think it employs about 0.25 million people, so it's incredibly important to our country.
Welsh: Diolch am y cwestiynau hynny. Rydych chi yn llygad eich lle; ystyrir bod bwyd a diod o Gymru o'r safon uchaf, ac fe wnaethoch chi gyfeirio hefyd at ffermio, ac yn amlwg mae ein safonau iechyd anifeiliaid a'n safonau amgylcheddol yn uchel iawn. Un o fy mhryderon pan wnaethom adael yr Undeb Ewropeaidd oedd y byddem ni yn cymryd gostyngiad yn y safonau hynny, ond rydyn ni wedi'i gwneud yn glir iawn ei bod yn bwysig iawn gwneud hynny. Ac yn amlwg, rydyn ni'n cydnabod, os ydyn ni am werthu ein bwyd i'r byd, fod angen i ni gynnal y safonau hynny. Mae heriau. Yn amlwg, mae COVID wedi cyflwyno her enfawr i'r diwydiant bwyd a diod, ac mae gadael yr Undeb Ewropeaidd wedi hefyd, a dyna pam ei bod hi mor bwysig gweithio ar yr allforion. Ac fel rydych chi'n ei ddweud, mae llawer iawn o ansicrwydd, ac un o'r rhesymau y gwnes i gyhoeddi y byddwn i'n cadw'r cynllun talu sylfaenol am ddwy flynedd oedd er mwyn rhoi rhywfaint o sicrwydd i'n ffermwyr. Mae'n amlwg yn destun pryder mawr bod Llywodraeth y DU yn mynd yn ôl ar eu gair ynghylch na fyddem ni'n geiniog yn llai ar ein colled pe byddem yn gadael yr Undeb Ewropeaidd, ac mae'r trafodaethau hynny'n parhau. Ond, fel y dywedais i, rwyf i wedi ymrwymo i Gynllun y Taliad Sylfaenol. Fe wnaethoch chi gyfeirio at fwyd môr, ac roedd cynrychiolaeth dda i fwyd môr yn BlasCymru. Mae gennym glwstwr bwyd môr. Fe wnes i sôn am y gwaith clwstwr sy'n cael ei wneud yn y sector bwyd a diod, ac mae gennym glwstwr bwyd môr. Maen nhw'n arddangos eu bwyd môr yn BlasCymru. Roedd gennym ni bysgod dŵr croyw, roedd gennym ni bysgod môr, roedd gennym ni bysgod cregyn - cynnyrch eiconig iawn o'n dyfroedd arfordirol a mewndirol yng Nghymru. Fe wnaethoch chi gyfeirio at ddiffyg strategaeth, ac rwy'n credu ei bod yn bwysig - . Gall strategaethau eistedd ar silffoedd weithiau; yr hyn sy'n bwysig iawn yw bod allan yno'n gwerthu ein bwyd môr, ac unwaith eto rydyn ni wedi cael rhai problemau go iawn ers i ni adael yr Undeb Ewropeaidd, y byddwch chi'n ymwybodol ohonyn nhw, ac o ran hynny rwy'n ceisio helpu Llywodraeth y DU i'w datrys, oherwydd roedden ni wir ar ymyl clogwyn o ran allforio ein bwyd môr. Fe wnaethoch chi sôn am y diffyg cyfleusterau prosesu, ac unwaith eto rwyf wedi gweithio'n agos iawn gyda'r sector. Rydyn ni wedi rhoi cyllid i unedau prosesu cynnyrch llaeth. Roedd gennym ni'r ffatri prosesu wnaeth gau yn y gogledd-ddwyrain ac rydyn ni wedi gweithio i geisio dod o hyd i brynwyr ar gyfer y fan honno. Roedd gennym ni laeth yn mynd allan i Loegr i'w brosesu, fel y gwnaethoch chi gyfeirio ato. Felly, mae'n bwysig iawn, os gallwn ni, ein bod yn cynyddu'r cyfleusterau prosesu sydd gennym ni yng Nghymru. Mae rhywun arall wedi sôn wrthyf i am bryderon lladd-dai. Dydw i heb glywed dim am y pryderon hynny, ac fe wnes i ofyn i swyddogion ymchwilio iddo, ond ar hyn o bryd, rwy'n credu bod ein lladd-dai yn gallu prosesu'r cig yma yng Nghymru y gofynnir iddyn nhw ei wneud. Fe wnaethoch chi gyfeirio at enwau bwyd gwarchodedig a chynlluniau dynodiad daearyddol, GI, newydd y DU, a pha ymgynghori a ddigwyddodd gyda Llywodraeth y DU. Mae hyn yn rhywbeth mae'r pedwar Gweinidog amaethyddol, yng nghyfarfodydd grŵp rhyng-weinidogol adran yr Amgylchedd, Bwyd a Materion Gwledig, wedi'i drafod, mae'n debyg, ers tua phedair blynedd, felly mae llawer iawn o waith wedi bod. Fe wnes i sôn mai ni oedd yr un cyntaf yng Nghymru; fe gawsom ni gig oen morfa heli Gŵyr Cymru, ac yn sicr, fe es i lansiad hwnnw, ac maen nhw'n credu y bydd yn dod â llawer iawn o fusnes, bod yn rhan o'r cynllun GI hwnnw yn y DU. Ac wrth gwrs, ar ôl i ni adael yr Undeb Ewropeaidd, roedd yn rhaid i ni gael ein cynllun ein hunain yn y DU, ac rwy'n falch iawn, fel y dywedais i, mai ni a gafodd yr un cyntaf, rwy'n credu mai ni a gafodd yr ail un, ac mae gennym ni rai eraill ar y gweill, oherwydd mae'r busnesau'n dweud wrthyf i, oherwydd bod pobl yn gwybod yn union o ble mae'r cig hwnnw'n dod a sut y mae wedi digwydd, eu bod yn rhoi gwerth mawr ar hynny. Rwy'n credu y dylid canmol Cywain mewn gwirionedd. Roedd yn wych gweld y sêr newydd yno, y cynhyrchion newydd. Roeddwn i'n ei chael hi'n anodd iawn credu ein bod wedi cael 200 o gynhyrchion bwyd a diod newydd o Gymru yn ystod y pandemig, ar adeg pan oedd hi'n anodd iawn gwneud y gwaith rydyn ni'n ei wneud yn eithaf aml gyda'r sector, felly roedd hi'n wych gweld y sêr newydd hynny yno. Ac mae'n rhaid i mi ddweud mai Menter a Busnes yw'r sefydliad sy'n rhedeg y prosiect ac maen nhw'n cefnogi datblygiad y math hwnnw o fusnesau sy'n canolbwyntio ar dwf. Mae gennym ni 950 o fusnesau yn y prosiect hwnnw, felly gallwch weld pwysigrwydd y gwaith mae Cywain yn ei wneud. Dydw i heb gael trafodaeth benodol gyda Gweinidog yr economi am warant y bobl ifanc, ond rwy'n sicr wedi'i thrafod o safbwynt sgiliau, oherwydd mae'n bwysig iawn bod gennym y sgiliau hynny sydd eu hangen ar y sector bwyd a diod. Fe wnes i sôn yn fy natganiad gwreiddiol heddiw mai un o'r pethau rwy'n credu sydd angen i ni ei wneud yw gwerthu'r sector bwyd a diod mewn ffordd llawer gwell nag rydyn ni yn ei wneud ar hyn o bryd. Mae'n debyg ei bod hi tua phedair blynedd ers i ni gael cwpl o gynadleddau a drefnwyd gan Fwrdd Diwydiant Bwyd a Diod Cymru, lle'r oedd gennym ni ryw fath o byramid, os mynnwch chi, o'r holl sgiliau, ac efallai bod sgiliau na fyddai pobl yn cydnabod eu bod yn ofynnol gan y diwydiant bwyd a diod, ond pan fyddwch chi'n dod i lawr y pyramid hwnnw, gallwch weld eu bod nhw yno i raddau helaeth. Ac fel y dywedais i, dyma'r sector mwyaf sydd gennym ni yng Nghymru. Os ydych chi'n meddwl am y sector cyfan, rwy'n credu ei fod yn cyflogi tua 0.25 miliwn o bobl, felly mae'n eithriadol o bwysig i'n gwlad.